CELEX: C2005/045/09
Language: da
Date: 2005-02-19 00:00:00
Title: Domstolens dom (Anden Afdeling) af 9. december 2004 i sag C-36/03, angående en præjudiciel afgørelse fra High Court of Justice (England & Wales), Queen's Bench Division (Administrative Court): The Queen, efter begæring af: Approved Prescription Services Ltd. mod Licensing Authority (Lægemidler — markedsføringstilladelse — procedurer for produkter, der i det væsentlige svarer til hinanden)

19.2.2005   
            
            
               DA
            
            
               Den Europæiske Unions Tidende
            
            
               C 45/5
            
         
      DOMSTOLENS DOM
   
   (Anden Afdeling)
   af 9. december 2004
   i sag C-36/03, angående en præjudiciel afgørelse fra High Court of Justice (England & Wales), Queen's Bench Division (Administrative Court): The Queen, efter begæring af: Approved Prescription Services Ltd. mod Licensing Authority (1)
   
   (Lægemidler - markedsføringstilladelse - procedurer for produkter, der i det væsentlige svarer til hinanden)
   (2005/C 45/09)
   Processprog: engelsk
   I sag C-36/03, angående en anmodning om præjudiciel afgørelse i henhold til artikel 234 EF, indgivet af High Court of Justice (England & Wales), Queen's Bench Division (Administrative Court) (Det Forenede Kongerige), ved afgørelse af 23. december 2002, indgået til Domstolen den 3. februar 2003, i sagen The Queen, efter begæring af: Approved Prescription Services Ltd. mod Licensing Authority, repræsenteret af Medicines and Healthcare Products Regulatory Agency, procesdeltager: Eli Lilly & Co. Ltd, har Domstolen (Anden Afdeling), sammensat af afdelingsformanden, C.W.A. Timmermans, samt dommerne C. Gulmann (refererende dommer), J.-P. Puissochet, N. Colneric og J.N. Cunha Rodrigues; generaladvokat: F.G. Jacobs; justitssekretær: ekspeditionssekretær M. Múgica Arzamendi, den 9. december 2004 afsagt dom, hvis konklusion lyder således:
   En ansøgning om tilladelse til markedsføring af produkt C kan indgives i henhold til artikel 10, stk. 1, litra a), nr. iii), i Europa-Parlamentets og Rådets direktiv 2001/83/EF af 6. november 2001 om oprettelse af en fællesskabskodeks for humanmedicinske lægemidler, når ansøgningen søger at påvise, at produkt C i det væsentlige svarer til produkt B, og når:
   
               —
            
            
               produkt B er en ny lægemiddelform af produkt A, og
            
         
               —
            
            
               produkt A i modsætning til produkt B har været godkendt til markedsføring i Fællesskabet i mindst den seks- eller tiårs periode, der er fastsat i den nævnte bestemmelse.
            
         
      (1)  EUT C 83 af 5.4.2003.